KLASA: 024-01/24-01/2

URBROJ: 2163-27-2-24-1

U Medulinu, 31. siječnja 2024. godine

BILJEŠKE UZ FINANCIJSKA IZVJEŠĆA

za razdoblje siječanj-prosinac 2023. godine

Naziv obveznika: Dječji vrtić Medulin

Sjedište: 52203 Medulin, Munida 3a

Šifra županije: 263

RKP: 35572

OIB: 93649655110

Razina: 21

Šifra djelatnosti: 8510

BILJEŠKE UZ BILANCU

1.1.	Nefinancijska imovina – šifra B002

Na dan 31.12.2023. stanje nefinancijske imovine iznosi 104.372,50 eura što je otprilike isto kao i prethodne godine. Razlog tomu je što se u 2023.g. nije nabavljalo i dodatno gradilo obzirom da je velik dio nabave osnovnih sredstava te izgradnje građevinskih objekata obavljen prethodne godine pa nije bilo potrebe za dodatnim ulaganjima.

1.2.	Financijska imovina – šifra 1

Na dan 31.12.2023. godine stanje sredstava na računima poslovnih banaka iznosi 207.087,14 eura.

Potraživanja za više plaćene poreze (šifra 124) se sastoje od više uplaćenog poreza nastalog prilikom godišnjeg obračuna poreza uz izračun plaće za studeni 2023. se isti iznos potražuje od Porezne uprave.

Ostala potraživanja (šifra 129) ove godine su veća i to za 63% i odnose se na potraživanja od HZZO-a te na potraživanja od Sindikata nastala prilikom ispravka plaća za neke djelatnice.

Potraživanja za pomoći proračunskim korisnicima iz proračuna koji im nije nadležan (šifra 1636) se odnose na sredstva od ministarstva i općina i gradova za sufinanciranje boravka djece u vrtićima te su u ovoj godini manja (za 67%) jer se sastoje od potraživanja samo za mjesec prosinac 2023.g.

Potraživanja za upravne i administrativne pristojbe, pristojbe po posebnim propisima i naknade (šifra 165) se odnose na uplate roditelja za boravak djece te je veći dio zaduženje za prosinac 2023.g.

1.3.	Obveze – šifra 2

Stanje obveza na dan 31.12.2023. godine iznosi 133.851,26 eura što je za 25% više nego prethodne godine. Razlog tomu je porast inflacije te su i obaveze veće iako se sve obveze DV Medulin podmiruju redovito te se navedeni iznos sastoji od nedospjelih obveza, a dio u iznosu od 4.449,61 eura se odnosi na dospjele obveze koje su podmirene u siječnju 2024.g.

1.3 Vlastiti izvori – šifra 9

Vlastiti izvori obuhvaćaju izvore vlasništva za nefinancijsku imovinu, ispravak vlastitih izvora, rezultat poslovanja i izvanbilančne zapise.

Na šifri 922 prikazani su viškovi i manjkovi prihoda i rashoda nakon korekcije rezultata, što znači da postoje odstupanja između podataka iskazanih u PR-RAS i Bilanci.

Broj računa	Naziv računa	PR-RAS	Skupina 6	Skupina 7	Rezultat iz prethodnih godina	Bilanca
92211	Višak prihoda poslovanja	0,00	0,00	0,00	116.149,46	116.149,46
92221	Manjak prihoda poslovanja	-16.538,52	-1.327,00	-17.865,52
92222	Manjak prihoda od nefinancijske imovine	-22.208,06	1.327,00	0,00	-20.881,06
-38.746,58	0,00	0,00	116.149,46	77.402,88

Razlike su nastale zbog provedene obvezne korekcije rezultata na način da su se višak prihoda poslovanja i manjak prihoda od nefinancijske imovine korigirao za iznos prihoda od kapitalnih donacija fizičkih osoba kojima je financirana nabavka nefinancijske imovine.

Zbog neispravnog evidentiranja odobrenja iz 2022.g. a koja su se prenijela i odnosila i na 2023.g., napravljen je ispravak rezultata prethodne godine (šifra 922).

Izvanbilančni zapisi (šifra 991 i 996) obuhvaćaju imovinu Osnivača (oprema i namještaj) koja je dana na korištenje Vrtiću - podružnica Pomer te na sudske sporove u tijeku.

BROJ PREDMETA	PREDMET TUŽBE	VRIJEDNOST POTENCIJALNE OBAVEZE
Pr-194/2022	Utvrđenje nezakonitom Odluke o otkazu ugovora o radu	10.445,25 €
UKUPNO	10.445,25

BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA

Prihodi poslovanja – šifra 6

Dječji vrtić Medulin je u 2023. godini ostvario prihode poslovanja u iznosu od 1.280.023,49 eura što je za 8% više od prethodne godine, a sastoji se od:

Pomoći iz inozemstva i od subjekata unutar općeg proračuna (šifra 63): Pomoći su ostvarene u iznosu od 21.115,38 eura što je više za 54%, a odnose se na sredstva Istarske županije za projekt Zavičajne nastave, te sredstva od ministarstva (za redovan program predškole te za djecu s poteškoćama u razvoju) i općina i gradova za sufinanciranje boravka djece u vrtićima (odnosi se na djecu s područja van Općine Medulin, a koja pohađaju DV Medulin i kojih je u ovoj pedagoškoj godini nešto više nego prethodne godine).

Prihodi od imovine (šifra 64): Prihodi od imovine obuhvaćaju prihode od kamata na sredstva po viđenju i u 2023. godini su ostvarena u visini od 290,28 eura, što je otprilike isto kao i prethodne godine.

Prihodi od upravnih i administrativnih pristojbi, pristojbi po posebnim propisima i naknada (šifra 65): Prihodi od administrativnih pristojbi i po posebnim propisima ostvareni su u 2023. godini u iznosu od 210.785,35 eura, a odnose se na uplate roditelja. U odnosu na prethodnu godinu su otprilike jednaki jer roditelji uglavnom izvršavaju svoje obveze na vrijeme.

Prihodi od prodaje proizvoda i roba te pruženih usluga i prihodi od donacija (šifra 66): Ova skupina prihoda obuhvaća prihode od prodaje i prijevoza obroka, te prihode od donacija. Prihodi od prodaje obroka su ove godine manji za 83% i iznose 3.439,64 eura (šifra 6614).

Razlog za takvo smanjenje prihoda po ovoj osnovi je taj što nije obnovljen ugovor za pripremu obroka s OŠ Dr. Mate Demarina Medulin – PŠ Banjole obzirom da matična škola sada priprema sama obroke za svoje područne škole.

Prihodi od pruženih usluga (šifra 6615) u ovoj godini obuhvaćaju samo prihode od prijevoza obroka te su manji u odnosu na 2022. godinu za 47% jer je vrtić vršio usluge prijevoza obroka samo za OŠ Dr. Mate Demarina Medulin, a ne i za druge subjekte (OŠ Šijana – PŠ Muntić) kao i prošle godine.

Prihodi od donacija (šifra 6631) ostvareni su u iznosu od 4.171,50 eura i veći su za 8% u odnosu na prethodnu godinu, jer su se povećale aktivnosti vrtića van objekta zbog čega su se više organizirali prijevozi autobusom što se financira iz prikupljenih donacija, a primljena je i donacija od fizičke osobe za nabavku nefinancijske imovine.

Prihodi iz nadležnog proračuna i od HZZO-a na temelju ugovornih obveza (šifra 67): Prihodi od nadležnog proračuna u 2023. godini ostvareni su u nešto većem iznosu nego prethodne godine, uglavnom iz razloga što je povećana osnovica za plaće te naknada za topli obrok i prijevoz, a i nešto je veći broj zaposlenih bio kroz godinu zbog zamjena za bolovanja djelatnika na teret poduzeća, pa su tako prihodi veći za 11% te i dalje se pretežno odnose na financiranje plaća zaposlenika dječjeg vrtića.

Rashodi poslovanja – šifra 3

Rashodi poslovanja ostvareni su u iznosu od 1.296.562,01 eura, a odnose se na:

Rashodi za zaposlene (šifra 31): Rashodi za zaposlene iznose 1.027.175,00 eura što je za 15% više u odnosu na prethodnu godinu iz razloga što je nešto je veći broj zaposlenih bio kroz godinu zbog zamjena za bolovanja djelatnika na teret poduzeća, a povećana je i osnovica te naknada za topli obrok i prijevoz (uskladba s Osnivačem zbog povećane stope inflacije).

Materijalni rashodi (šifra 32): Materijalni rashodi iznose 268.026,39 eura i viši su za gotovo 14% u odnosu na prethodnu godinu. Odstupanje se javlja na poziciji ostalih rashoda za zaposlene (šifra 321) obzirom da je povećan iznos naknade za prijevoz (povećanje od 4%). Veće odstupanje se javlja na poziciji službenih putovanja obzirom da su u 2023. godini djelatnici puno češće odlazili na edukacije što prethodnih godina nije bio slučaj zbog pandemije.

Također je značajnije povećanje na poziciji materijala i sirovina (šifra 3222, 18%) zbog rasta inflacije. Troškovi materijala i dijelova za tekuće i investicijsko održavanje (šifra 3224) su viši za 68% obzirom da je u centralnoj zgradi i zgradi područnog vrtića Pomer bilo potrebe za sanacijom objekta i opreme unutar objekta zbog čega je bila potrebna nabavka rezervnih dijelova, a zbog inflacije je povećana i sama cijena materijala.

Povećani su i troškovi za nabavku radne odjeće i obuće obzirom da je bilo potrebe za nabavkom nove odjeće i obuće odgajateljicama, djelatnicima u kuhinji te domaru.

Troškovi telefona, pošte i prijevoza (šifra 3231) veći su za 8% zbog povećanja cijena teleoperatera i usluga prijevoza. Znatno je povećana i stavka usluga tekućeg i investicijskog održavanja (šifra 3232) ponajviše zbog usluga popravka vrata i prozora na centralnoj zgradi i zgradi DV Pomer, zamjene rasvjetnih tijela u centralnoj zgradi, održavanje voznog parka.

Porasle su i usluge promidžbe i informiranja i to zbog objave natječaja za radna mjesta u Narodnim novinama. Komunalne usluge su povećane za 28% i to zbog povećanja cijene komunalnih usluga na općoj razini. Trošak zdravstvenih pregleda djelatnika je također povećan (za 15%) zbog obveze slanja djelatnika na zdravstvene preglede tijekom godine i prilikom zapošljavanja.

Veće su i stavke na šiframa 3237 – intelektualne i osobne usluge zbog angažiranja vanjskog suradnika za stručno provođenje programa osposobljavanja polaznika za provedbu Europskog kurikuluma za razvoj otpornosti djece predškolske i školske dobi, te stavka 3293 – stavka reprezentacije. Stavka premija osiguranja (šifra 3292) viša je za 23% zbog porasta cijena premija.

Porasla je i stavka Pristojbe i naknade (šifra 3295) i to uglavnom zbog povećanja parničnog troška i javnobilježničkih usluga (izbor novog ravnatelja, sudski procesi u tijeku).

Ostali nespomenuti rashodi poslovanja su viši za 32% obzirom da se povratna naknada s računa prehrane odvaja na poseban konto i u 2023.g., ali i zbog povremene nabavke potrepština za dijete s poteškoćama u razvoju.

Financijski rashodi (šifra 34): Financijski rashodi su u 2023. godini na približnoj razini kao i prethodne godine.

Rashodi za nabavu nefinancijske imovine - šifra 4

Rashodi za nabavu nefinancijske imovine iznosili su u 2023. godini 22.208,06 eura i značajno su manji (za 53%) u odnosu na prethodnu godinu iz razloga što je u 2022. godini nabavljena većina potrebne opreme ili zamjena dotrajale.

Ove godine uložilo se u slijedeću novu opremu: kosilica i pila za domara, perilica i sušilica rublja, parni čistači, oprema za kuhinju te nova igrala za podružnice u Pomeru, Vinkuranu i Premanturi.

2.4. Rezultat – šifra 9

Manjak prihoda poslovanja na dan 31.12.2023. iznosi 38.746,58 eura. Preneseni višak prihoda iz 2022.g. iznosi 116.149,46 eura kn pa tako višak prihoda u 2023. godini iznosi 77.402,88 eura.

BILJEŠKE UZ IZVJEŠTAJ O OBVEZAMA – OBRAZAC OBVEZE

U izvještaju o obvezama iskazane su ukupne obveze na dan 31.12.2023. godine koje iznose 133.851,26 eura, a sastoje se od dospjelih u iznosu od 4.449,61 euro i nedospjelih u iznosu od 129.401,65 eura.

Dospjele obveze predstavljaju obveze koje su dospjele u razdoblju od 12.12.2023. do 31.12.2023. godine i podmirene su u siječnju 2024. godine.

BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA – P VRIO

Promjena na kontu 915 u 2023. godini iznosila je 1.441,26 eura zbog otpisa dugotrajne imovine temeljem Odluke inventarne komisije.

U Medulinu, 31. siječnja 2024.g.

Osoba za kontaktiranje: Vedrana Sontag

Telefon za kontakt: 052/385-664

RAVNATELJICA

Mirjana Duras Komparić